ન્યુ યોર્કઃ હાર્વર્ડ બિઝનેસ સ્કૂલના ડીન નીતિન નોહરિયાએ ન્યુ યોર્કમાં જણાવ્યું હતું કે ભારતમાં નીરવ મોદી કૌભાંડની ‘ઠંડી અસર’ છે. 26મી ફેબ્રુઆરીએ ન્યુ યોર્કમાં ભારતીય દૂતાવાસમાં દ્વિતીય ‘ઇન્ડિયા લેક્ચર સિરીઝ’ અંતર્ગત આપેલા પ્રવચનમાં નોહરિયાએ જણાવ્યું હતું કે ભારતીય બેન્કોએ સાવધાની રાખવાની જરૂર છે. ભારતીય બેન્કોએ લોન આપવામાં અને નાણાકીય ભંડોળ એકઠું કરવામાં શું કરવું જોઈએ તેના વિશે નોહરિયાએ ઉપર મુજબ જણાવ્યું હતું. ભારતીય બેન્કોએ ‘પરિવાર’ના ધોરણે લોન આપવાની બાબતથી દૂર રહેવું જોઈએ.